Детска градина ,,Здравец“ с. Радилово
МОДЕЛ за работа със семействата и децата в периода на адаптация от семейната среда към
ДГ ”Здравец[image: ]
Моделът за работа със семействата и децата в периода на адаптация от семейната среда към има за цел:
1) постигане на бърза, безболезнена и ефективна адаптация на новопостъпващото дете чрез активно взаимодействие между семейството и детската градина;[image: ]
[image: ]2) уеднаквяване подходите и обогатяване знанията на възрастните за особеностите в развитието на детето в ранна възраст.
Думата „адаптация” означава „процес на приспособяване на организма или на различните сетивни органи към промените в околната среда и обкръжаващите условия".
Адаптирането е процес, който е свързан с реакциите на трите страни: възрастните в детската градина: педагог и помощник — възпитател, семейството и детето.
Успешното адаптиране на детето предполага всички страни да се включат активно и да подпомогнат този процес.
Тръгването на детска градина е едно изключително събитие за малкото дете, защото е свързано именно с попадане в нова среда - материална, социална, обществена и природна. Подобни събития са част от живота на всяко дете - първоначално постъпване в детска градина, а по-късно в училище. За безболезнена адаптация към тези промени, изключително важна е предварителната подготовка на детето в семейството. Родителите в голяма степен може да допринесат за бързата и безболезнена адаптация на детето към детската градина, когато са убедени и вярват в способността на детето успешно да премине през този етап. Тази убеденост носи увереност и емоционално спокойствие както на тях, така и на детето. Доверието, което гласуват на детето, стимулирането му, позволява то да приеме детската градина, новите приятели, новите играчки и цялата среда като своя, в която Може да се чувства свободно и сигурно.
Постъпването на детето в детска градина може да започне от двегодишна възраст. В градината се осъществяват грижи за ранно детско развитие в няколко области: здраве и двигателно развитие; познавателно развитие; личностно = емоционално и социално развитие; езиково и комуникативно развитие.
При новопостъпилото дете трябва да се формират нови условнорефлекторни връзки, като се наруша създадения динамичен стереотип (например: ползване на биберон, на памперс, на гърне, тоалетна). При отделни деца в зависимост от възрастта и индивидуалните особености, процесът на адаптиране е по-бавен. Тук е именно огромната и решаваща роля на учителите и другите работещи в детската градина в сътрудничество с родителите за по — бързата и безболезнена адаптация на новоприетите деца.
Създава се организация за среща с родителите преди началото на учебната година.
Раздялата с родителя (майка/баща) се преживява болезнено почти от всички деца. Те страдат и от това, че се намират в нова обстановка сред непознати хора. Практиката показва, че има деца, които се приспособяват почти веднага, а други продължително време — от 2 до 4 месеца и дори по — дълго след постъпване в детската градина. Приспособяването на детето е и социален процес и в него играе роля придобитото, т.е. личния опит на детето, подготовката му в семейството.
Участие на родителите
Моделът за работа със семействата и децата в периода на адаптация от семейната среда към детската градина при определени обстоятелства, може да се включи краткосрочното присъствие на родителите в детската градина. Продължителността на присъствието на родителите, както и дейностите, в които могат да участват, се определят предварително на индивидуални срещи между учителите и родителите.
Препоръки към родителите преди постъпването в детската градина на детето:
[image: ] Родителите да направят предварително посещение в детската градина за запознаване с екипа на групата, материалната база на детската градина и дневната организация на дейностите.
· Два — три месеца предварително в домашни условия да се следва дневния режим за престой и хранене в детската градина;
[image: ] Детето да бъде подкрепено в изграждането на навици за самообслужване при хранене, обличане — събличане, ползване на тоалетна, които навици и умения ще се затвърдят в детската градина;
· Предварително да се започне подготовката на детето към изискванията на новата среда. Да се формират у детето положителни нагласи, настроения и представи за детската градина; да се говори за детската градина с радост и насърчаване, като за специално и приятно място за децата;
· От полза е когато на детето е обяснено какво е това детска градина, а още по — добре е да му е показано нагледно. Родителите могат да се разхождат с детето около детската градина преди да настъпи момента за първото посещение.
ПРЕПОРЪКИ КЪМ РОДИТЕЛИТЕ ЗА ПО - ДОБРА И БЕЗБОЛЕЗНЕНА АДАПТАЦИЯ НА ДЕТЕТО:
· Може да посещава в началото (1 седмица) само отделни моменти от дневната организация за 1 — З часа и постепенно времето да се увеличава и да се включват нови моменти; Този период не трябва да трае много дълго;
· Целодневният престой да е по-кратък за детето в период на адаптация — родителите да идват по-рано да взимат детето;
· Добрата организация в семейството на времето сугрин, намалява напрежението и стреса покрай ходенето на детска градина. Организирайте нещата така, че да има достатъчно време за всичко — минутки за разбуждане и гушкане; за сутрешен тоалет; за обличане;
· Раздялата в детската градина трябва да бъде кратка и насърчаваща детето;
· Родителите своевременно и ежедневно да се информират и консултират за адаптирането, постиженията и поведението на детето; да споделят своите впечатления и наблюдения с персонала — при довеждане/вземане по служ. телефон или и-мейл [image: ] Да е приучено да ползва гърне и/или тоалетна, да дава сигнали за уриниране и дефекация;
· Да има елементарни умения да държи лъжица. Да консумира разнообразно приготвена храна — в трикомпонентно обедно меню. Да пие от чаша;
· Препоръчително е ползването на биберон да се преустанови поради липса на необходимите хигиенни условия за биберон в детската градина; [image: ] Ползването на памперс е до 1,6 годишна възраст - максимум;
· Да има опит за общуване и в непозната среда (в градинки, паркове с деца и възрастни); [image: ] Да е приучено да седи на детско столче;
· Да е дружелюбно към другите деца, да споделя играчки;
· По възможност да е запознато с двора, сградата на детската градина;
[image: ] Да обича да слуша музика, да изпълнява естествени движения на фона на музиката, да слуша приказки, да изпълнява указания на възрастните; [image: ] Може да идва в групата със своя любима играчка, вещ;
· Детето има нужда от твърди граници и правила, за да се адаптира бързо. По този начин то се чувства сигурно и спокойно, че не е сбъркало, че не е допуснало грешка; [image: ] Да се щади емоционалното му състояние.
Предварителна подготовка за раздяла
Подготовката за раздялата е добре да започва вкъщи. На детето може да му се говори за това, че то отива на детска градина, а родителите — на работа. Трябва предварително да подготвите детето за мисълта за детска градина. Подробно му разкажете за реда в нея, за обстановката, направете си кратка екскурзия до детската градина. Неизвестното плаши детето. То трябва да е запознато с това, което го очаква. Накарайте го да разбере, че вие ще се
чувствате горди, че то вече е голямо и ходи на детска градина. Не забравяйте, че всички ваши емоции се предават на детето!
Разкажете на учителите за индивидуалните особености на вашето дете, за неговите навици и [image: ]умения. Уточнете от каква помощ се нуждае детето ви. Ще ви се даде анкета, която ще улесни учителя как по-лесно да опознае вашето дете и да помогне с адаптацията.
когато вече сте в детската градина:
· когато сте вече в детската градина, кажете на своето дете, че ще остане за да играе с други деца и ще го вземете по — късно. Можете да опишете деня, който го чака. Детето трябва да знае, че ще остане в детската градина без вас;
· Прегърнете го и преди да си тръгнете, помахайте с ръка за „довиждане”. Раздялата трябва да е кратка и насърчителна;
· Използвайте любимата играчка, с която детето говори и се чувства сигурно. Ако детето иска да си вземе играчка или книжка, не му забранявайте — това за него е част от дома и с нея то ще се чувства по — комфортно. Това му носи спокойствие, усещане за нещо лично и познато;
· Спокойният родител води до себе си спокойно дете. Желателно е сутрин то да бъде [image: ]водено от родителя, който е готов да се раздели с него нежно, спокойно, но твърдо и бързо, без да удължава момента. Ако детето трудно се разделя с майката, желателно е през първата седмица да го води някой друг;
· Много важни са емоциите на родителя при раздялата. колкото по — плах и нерешителен е той, толкова по — тревожно ще бъде детето. Родителят не трябва да се тревожи, когато детето плаче;
· На детето трябва да бъде обяснено след кое събитие от деня ще го вземат (след като то се наобядва или след като се наспи). Така детето няма да е тревожно кога и дали ще го вземат, а ще очаква събитието;
· Не променяйте правилата, които сте въвели при раздяла. Детето има нужда от твърди граници и правила, за да се адаптира бързо. По този начин то се чувства сигурно и спокойно;
[image: ] След като вземете детето от детска градина, то може да бъде превъзбудено и да изисква повече внимание. Това е нормален начин да се освободи от напрежението, причинено от промените в живота му;
· Някои деца се уморяват много от новите впечатления, новите приятели, новите дейности, многото хора;
· Ако детето е неспокойно и нервно това означава, че то има неудовлетворени потребности. Не търсете причините единствено само в детската градина. В този случай вие трябва да го прибирате малко по — рано. Проявявайте търпение към капризите на детето — те възникват поради претоварване на неговата нервна система. Не му се карайте — просто насочете вниманието му към нещо по — интересно;
· Постарайте се детето да бъде в спокойна обстановка, без конфликти. Говорете му ласкаво и нежно, по — често го прегръщайте. Не забравяйте да го хвалите за всичко постигнато. Детето се нуждае от вашата постоянна подкрепа. Само по този начин детската градина може да се превърне в място, където то ще се чувства комфортно, а това ще ви осигурява необходимото за работата ви спокойствие;
[image: ]Плачът на дете, което все още не говори, може да означава физиологични потребности на детето, които трябва да се установят и удовлетворят незабавно: храна; вода; сън; ползване на тоалетна; друга потребност;
· Максимално да е близко и менюто у дома към това в детската градина. Ако детето е свикнало вкъщи на обяд да яде само едно ядене, то нищо чудно, в детската градина да откаже някое — първото, второто или третото. Имаме предвид, че често пъти храненето е една от основните причини, поради която детето не иска да ходи на детска градина; [image: ] От значение е и редовното ходене на детска градина. Нека детето свикне с мисълта, че от понеделник до петък всеки има задължения — то е на градина, мама и татко са на работа, а събота и неделя са дните за семейни забавления;
[image: ]Желателно е детето да бъде включено в избора и подреждането на детската раничка. Сложете в нея всичко необходимо: комплект за преобличане, пижама, пантофи, любима играчка;
[image: ] Облеклото: дрехите трябва да са лесни за обличане събличане, да нямат сложни закопчавания или трудно да минават през главата; обувките съответно да са лесни за обуване и събуване — на този етап за предпочитане са обувките без връзки ( с лепенки, с ластици);
· В детската градина децата усвояват навици да се самообслужват, а това изисква време. Изградени начални навици за самостоятелност улесняват адаптирането на децата. Три [image: ]годишното дете трябва да има умения да се храни само, да разпознава дрехите си, да контролира ходенето до тоалетна, да събира играчките и други елементарни умения, които с помощта на персонала ще се усъвършенстват в детската градина;
· Осъществява се ежедневен контакт с учителите; родителите получават информация как се справя детето с новата обстановка. Всеки проблем, свързан с детето се разрешава много по — лесно при взаимно доверие;
[image: ] Мили родители, не пропускайте първата родителска среща! Тя обикновено се състои в началото на учебната година. На нея ще имате възможност да се запознаете с: вътрешния ред на работа на детската градина; последователността на режимните моменти (ако вече не сте запознати с тях); да зададете въпросите, които ви вълнуват и да се запознаете с другите родители; [image: ] когато децата още от първия ден усетят доброжелателните отношений между родители [image: ]и педагози (специалисти), със сигурност ще се справят по — бързо с новата среда; [image: ] Бързо привикват тези деца, чиито родители са ги доверявали на грижите ту на едната баба, ту на другата, ту на гледачката или на по-големите братя и сестри. Те са открити за общуване - както с връстниците, така и с възрастните;
· Новото предизвиква тревожност при възрастните и още по — силна, при малчуганите до [image: ]З години. Затова на детето му е необходима информация: какво ще се прави в детската градина — ще се пее, танцува, играе, спи, яде и т.н.; С кого ще бъде там — с други деца и с госпожите, които знаят много забавни неща.
· При възможност е добре детето да се запознае предварително с бъдещите си учителки; [image: ] Изключително важна е положителната нагласа на родителя към детската градина. Ако той вярва, че това е най-доброто място за детето му, така ще мисли и то;
· Ще сме си свършили работата като родители, ако след време чуем детето да казва: „По-бързо мамо, татко, че ще започнат без мен! Искам на детска градина! Не искам да си тръгвам от детската градина!”[image: ]
[image: ] Да научим детето отрано на добри обноски. Докъм две годишна възраст то спокойно може да помаха с ръка, да даде „въздушна целувка”, да усвои две — три „вълшебни думи”: благодаря, извинявай , здравей (чао).Дори и да не може да ги каже, възрастните трябва непрекъснато да ги повтарят при всеки повод. В детската градина са въведени правила за децата за добри обноски и безопасно поведение;
· Уважаеми родители, не злепоставяйте детето пред други деца и възрастни със забележки и грубости! Учете детето да споделя играчките с другите деца. Поощрявайте ги по всеки повод с „браво”, „благодаря”, „ти можеш”, „хайде пак"!
· Децата са нашето огледално отражение, те подражават, затова внимавайте в собственото си поведение!
· На масата. Поведението и уменията за хранене се учат на масата. На две години — [image: ]малчуган трябва да умее да държи сам лъжичката, да ползва салфетка по време на ядене. На две и половина — три години — да се храни със затворена уста. На четири да ползва и неостър нож, с който да си помага. На пет — да участва в сервирането, на 6 — да си прави сандвичи с подготвена смес.


Екипът в детската градина:


 [image: ] Подкрепя, насърчава, поощрява и стимулира детето в цялостната му дейност и поведение.
· Посреща и приема детето с положително настроение, учтиво, като съсредоточава вниманието си главно към него, създава у детето усещане за сигурност и спокойствие; [image: ][image: ] Запознава се с детето, запознава децата помежду им. Подготвя предварително средата в групата за игра и занимания по избор на децата;
· Определя лично пространство, надписано за всяко дете - места на масите за хранене и занимания, легло, гардероб, като запознава децата и родителите с тях;
· Запознава детето с обстановката и обяснява предназначението на отделните помещения, материали, пособия. Провежда организацията на деня, като се съобразява с желанията на децата, потребностите им и осигурява разнообразие на дейности образователни, възпитателни, почивка, игри и други основни и допълнителни форми на педагогическо взаимодействие;
· Подкрепя и подпомага всяко дете, когато изпитва затруднения или несигурност;
· Поддържа се спокойна и приятна атмосфера за децата от персонала, без напрежение. Използва се цялата налична материално — техническа база — аудио-визуална техника, играчки, познавателни книжки за интересно, забавно развиващо пребиваване на детето в детската градина;
· Не се допуска грубост, наказания и безразличие при проблеми на децата. Децата не се оставят без надзор в никакъв случай;
[image: ] На родителите се дава своевременно и ежедневна информация и консултиране за адаптиране, постиженията и поведението на детето;

  Всяка адаптация изисква време и ако за едно дете е достатъчна седмица, за друго може да е необходим месец по-рядко и повече. Продължителността на адаптацията зависи и от характера на детето, семейната обстановка, здравословното състояние, методите и подходите, които учителите и другите специалисти избират по своя преценка.
[bookmark: _GoBack]   Адаптацията е приключила след като детето е приело служителите, децата и средата. Възможно е при сутрешният прием, детето да протестира, но при влизане в групата се чувства комфортно. Адаптацията на З годишните към начина на живот в детската градина е една от основните ни задачи като педагози. Плавната адаптация, спокойните родители и деца, идващи с усмивка в детската градина, ще бъдат показател за успешната адаптация на тригодишните деца.
Изготвил – Стефка Ташева – директор 

